[{"text_idx": "#000001", "text": "Mind vaimustab teadmine, et kui Katariina Kivi ja Ann-Lisett Rebane duoga Ruut alustasid, polnud nad varem kandlema\u0308nguga kokku puutunud. Mu\u0308u\u0308rilehe usutluses (26. VI 2019) Mariliis Mo\u0303ttusele selgitavad nad, kuidas kannel oli nende ees nagu tu\u0308hi leht, mida sai ilma u\u0308hegi eelteadmiseta hakata vaikselt uurima ja kuidas pilli mittevaldamine tekitas tunde, et neil on vo\u0303imalik leiutada."}, {"text_idx": "#000002", "text": "Duo loob kahekesi helimaailma, mida vaid plaadina kuulates ei saa kuidagi lahti ku\u0308simusest, et kuidas see vo\u0303i teine heli vo\u0303i helide kombinatsioon neil kahekesi tekitatud on. Vo\u0303i ehk ei olegi? Plaadi avalugu \u201cTantsma kutsumine\u201d on sooja suvepa\u0308eva ko\u0303laga. Lool on kihvt ru\u0308tmiline tuleva\u0308rk, mille loob pilli ja so\u0303nade justkui ta\u0308iesti erinevalt kulgev liikumine. Kokku kujuneb sellest omamoodi muusikalise plahvatuse ja mullitamise segu. Isegi kui kuulaja suudab end tagasi hoida ja mitte tantsima hakata, la\u0308heb muusika justkui ise tantsima. See juhtub sel kohal, kus kaks lauljat laulavad meloodiat u\u0308ksteise ja\u0308rel, luues pildi laulus olevatest lehvivatest sinisiidist lintidest. \u201cNoore kuu tervitamine\u201d on minu selle plaadi lemmik. Sellest laulust on ka fantastiline Ako Lehemetsa tehtud video Manufaktuuri hoone sammastega saalis. Muusika loitsiv maagia muutub siin na\u0308htavaks ja ilmselt vo\u0303lub minusuguse kuulaja momentaanselt. \u201cVereso\u0303nad\u201d tahab ta\u0308helepanelikku kuulamist, kui so\u0303nu pa\u0308riselt mo\u0303ista tahta. Erilisena mo\u0303juvad vahepeal pelgalt lauluga ja instrumentaaliga loodavad heliseinad, mis toovad loosse ootamatu va\u0308rskuse. Iiri rahvalaulul po\u0303hinev \u201cNightingale\u201d on tuntavalt teistmoodi, aga miks ja mille poolest, on huvitav va\u0308ljakutse va\u0308lja mo\u0303elda. Eelko\u0303ige inglise keel, kuid ma ise mo\u0303tlen, et kuna rahvaviis on tunnetuslikult oma geograafilise kohaga seotud, siis ehk ongi loos tajutav teatavat laadi tantsulisus just pa\u0308rit Iirimaalt. Ja ehk polegi seda vo\u0303imalik so\u0303nadega kirjeldada."}, {"text_idx": "#000004", "text": "Duo Ruut u\u0308tleb, et tahab ko\u0303netada laiemat kuulajaskonda kui ainult folkmuusika armastajad. Minu meelest tuleb see neil va\u0308ga ha\u0308sti va\u0308lja."}]